Mit am Feldzug vom Drusus 15. v. Chr. und da Errichtung vo da Provinz Rätien is des Gebiet um Inglståd Teil vom Römischen Reich. In ebba 50 Jahr nåch dem Feldzug is bei Oberstimm, unmittelbar an da heidign Stådgrenz, a römischs Kastell zua Sicherung vom 20 km Limes, der wo ebba 20 km weida nerdlich wår, errichtet worn. Auf de wirtschaftliche und militärische Bedeutung vo da Region weist net zletzt de houche Dichtn an römischn Straßn hi. Reste vom Wegnetz findn si in Hagau, Dünzlau, Etting und Feldkirchen, wo aa da Donauübergang gwen is. Auf Siedlungen deitn de Reste vo mehra Landhäuser beziehungsweise Landgüter ("Villae rusticae") in Etting, Feldkirchen und Unterhaunståd hi. De Reste vo am Wachposten san bei Zuchering entdeckt worn.